**ANUNȚ CONTESTAȚII**

Depunerea/transmiterea și înregistrarea contestațiilor **la centrul de examen**, se va desfășura astfel:

**a) în data de 15 iulie 2025 contestațiile se depun, în scris, până la ora 20:00;**

**b) în data de 16 iulie 2025 contestațiile se depun, în scris, până la ora 12:00.**

**Transmiterea contestațiilor la centrele de examen se poate realiza și electronic (scanat), prin poștă electronică**, **în data de 15 iulie 2025 și în data de 16 iulie 2025 până la ora 12:00.**

(2) În contestație candidatul precizează următoarele informații: *județul, numărul fișei de înscriere la examen, denumirea centrului de examen, numele, inițiala/inițialele prenumelui tatălui, prenumele, codul numeric personal, disciplina la care a susținut proba scrisă în cadrul examenului și nota contestată, adresa de e-mail și numărul de telefon.*

Contestația la proba scrisă se depune **la centrul de examen,** personal de către candidat sau prin împuternicit, **acesta din urmă prezentând procura notarială în original**.

**Candidatul anexează la contestația depusă/transmisă la centrul de examen și o copie a buletinului de identitate/cărții de identitate**. **Nu pot fi contestate lucrările scrise ale altor candidați.**

Adresa de e-mail la care se depun contestațiile este:

**definitivat@e-isjbacau.ro**